b'\n_START_ARTICLE_\nJuhani Paajanen\n_START_PARAGRAPH_\nMauno Juhani Paajanen (s. 19. joulukuuta 1947 Pori) oli Vantaan kaupunginjohtaja vuosina 2003\xe2\x80\x932011. H\xc3\xa4n j\xc3\xa4i el\xc3\xa4kkeelle kev\xc3\xa4\xc3\xa4ll\xc3\xa4 2011. Paajanen on puoluetaustaltaan sosialidemokraatti._NEWLINE_Paajanen valmistui diplomi-insin\xc3\xb6\xc3\xb6riksi Teknillisen korkeakoulun rakennusinsin\xc3\xb6\xc3\xb6riosastolta vuonna 1972. Ennen kaupunginjohtajuutta h\xc3\xa4n oli P\xc3\xa4\xc3\xa4kaupunkiseudun yhteisty\xc3\xb6valtuuskunta YTV:n yhteisty\xc3\xb6johtaja._NEWLINE_Vuonna 2007 Paajanen osallistui vuoden 2050 Suur-Helsingin visiokilpaan ty\xc3\xb6parinaan SRV-yhti\xc3\xb6iden perustajaj\xc3\xa4sen, Rakennusinsin\xc3\xb6\xc3\xb6riliiton puheenjohtaja Jorma Haapam\xc3\xa4ki. Heid\xc3\xa4n ehdotuksessaan Pasila oli Helsingin keskusta vuonna 2050 ja metro kulki lentokent\xc3\xa4n kautta Hyryl\xc3\xa4\xc3\xa4n._NEWLINE_Vuosina 2012\xe2\x80\x932013 Paajanen toimi liikenne- ja viestint\xc3\xa4ministeri\xc3\xb6n selvitysmiehen\xc3\xa4. H\xc3\xa4nen teht\xc3\xa4v\xc3\xa4n\xc3\xa4\xc3\xa4n oli kartoittaa julkisin varoin rahoitettavien eri hallinnonalojen henkil\xc3\xb6kuljetusten yhdist\xc3\xa4mist\xc3\xa4.'